Document ID: 32006R1104

ΚΑΝΟΝΙΣΜΌΣ (ΕΚ) αριθ. 1104/2006 ΤΗΣ ΕΠΙΤΡΟΠΉΣ
της 18ης Ιουλίου 2006
για την τροποποίηση του κανονισμού (ΕΚ) αριθ. 831/2002 για την εφαρμογή του κανονισμού (ΕΚ) αριθ. 322/97 του Συμβουλίου σχετικά με τις κοινοτικές στατιστικές, όσον αφορά την πρόσβαση σε εμπιστευτικά δεδομένα για επιστημονικούς σκοπούς
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 322/97 του Συμβουλίου, της 17ης Φεβρουαρίου 1997, σχετικά με τις κοινοτικές στατιστικές (1) και ιδίως το άρθρο 17 παράγραφος 2 και το άρθρο 20 παράγραφος 1,
Εκτιμώντας τα ακόλουθα:
(1)
Ο κανονισμός (ΕΚ) αριθ. 831/2002 της Επιτροπής (2) καθορίζει, για να καταστήσει δυνατή την εξαγωγή στατιστικών συμπερασμάτων για επιστημονικούς σκοπούς, τις προϋποθέσεις βάσει των οποίων μπορεί να παρέχεται πρόσβαση σε εμπιστευτικά δεδομένα που διαβιβάζονται στην κοινοτική αρχή. Απαριθμεί τις διάφορες έρευνες και πηγές δεδομένων στις οποίες εφαρμόζεται.
(2)
Αυξάνονται συνεχώς τα αιτήματα εκ μέρους ερευνητών και επιστημόνων εν γένει που ζητούν να τους παρασχεθεί, για επιστημονικούς λόγους, πρόσβαση και στα εμπιστευτικά δεδομένα της έρευνας για τη διάρθρωση των αποδοχών. Η έρευνα για τη διάρθρωση των αποδοχών περιλαμβάνει πανευρωπαϊκά εναρμονισμένα διαρθρωτικά δεδομένα για τις ακαθάριστες αποδοχές, τον αριθμό ωρών για τις οποίες καταβλήθηκε αμοιβή και τις ημέρες άδειας μετ’ αποδοχών ανά έτος τα οποία συλλέγονται κάθε τέσσερα έτη βάσει του κανονισμού (ΕΚ) αριθ. 530/1999 του Συμβουλίου, της 9ης Μαρτίου 1999, για τις διαρθρωτικές στατιστικές σχετικά με τις αποδοχές και το κόστος εργασίας (3). Η πρόσβαση σε αυτά τα εμπιστευτικά δεδομένα θα μπορούσε να ωφελήσει σημαντικά την έρευνα σχετικά με τις ατομικές αποδοχές καθώς και με τη σχέση των αποδοχών με τα χαρακτηριστικά του εργοδότη. Συνεπώς, η εν λόγω έρευνα πρέπει να προστεθεί στον κατάλογο του κανονισμού (ΕΚ) αριθ. 831/2002.
(3)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής στατιστικού απορρήτου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 831/2002 τροποποιείται ως εξής:
1)
Στο άρθρο 5 η παράγραφος 1 αντικαθίσταται από το ακόλουθο κείμενο:
«1. Η κοινοτική αρχή παρέχει πρόσβαση, εντός των εγκαταστάσεών της, σε εμπιστευτικά δεδομένα που προέρχονται από τις ακόλουθες έρευνες ή πηγές στατιστικών δεδομένων:
-
έρευνα για τα νοικοκυριά στην Ευρωπαϊκή Κοινότητα,
-
έρευνα για το εργατικό δυναμικό,
-
έρευνα για την κοινοτική καινοτομία,
-
έρευνα για τη συνεχή επαγγελματική κατάρτιση,
-
έρευνα για τη διάρθρωση των αποδοχών.
Ωστόσο, κατ’ αίτηση της εθνικής αρχής που παρήσχε τα δεδομένα, δεν παρέχεται πρόσβαση σε δεδομένα από την εν λόγω εθνική αρχή για συγκεκριμένο ερευνητικό σχέδιο.».
2)
Στο άρθρο 6 η παράγραφος 1 αντικαθίσταται από το ακόλουθο κείμενο:
«1. Η κοινοτική αρχή δημοσιοποιεί σειρές ανωνυμοποιημένων μικροδεδομένων που προέρχονται από τις ακόλουθες έρευνες ή πηγές στατιστικών δεδομένων:
-
έρευνα για τα νοικοκυριά στην Ευρωπαϊκή Κοινότητα,
-
έρευνα για το εργατικό δυναμικό,
-
έρευνα για την κοινοτική καινοτομία,
-
έρευνα για τη συνεχή επαγγελματική κατάρτιση,
-
έρευνα για τη διάρθρωση των αποδοχών.
Ωστόσο, κατ’ αίτηση της εθνικής αρχής που παρήσχε τα δεδομένα, δεν παρέχεται πρόσβαση σε δεδομένα από την εν λόγω εθνική αρχή για συγκεκριμένο ερευνητικό σχέδιο.».
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Ιουλίου 2006.

Labels: 19
7
9
12
15